Pisani wara li qrajt il-kotba tagħhom ''Panali bil-lejf' u l-'Waltz tad-Dellijiet', Mid-dinja ma rrid xejn. rrid. nismagħkom, Poeti kbar tal-gżira kollha ħdura, Tgħannuli lejl u nhar, bil-leħen tagħkom, Il-għanja misterjuża tan-Natura. Għiduli kif iżernaq kull filgħodu U kif il-lejl jissaħħar bil-fanali, Kellmuni fuq dan biss: il-kliem nobogħdu Li jgħidu n-nies għajjura, kollhom għali. Nirtieq fuq biċċa blata ta' dil-gżira Ninqatgħu t-tlieta mal-mewġiet ġerrejja Biex toħroġ l-għanja ħielsa, l-għanja kbira Li jgħannu b'qalb żagħżugħa t-tliet għannejja. Ħekk nibqgħu naqdfu 'l bogħod, u ma' kull riħ Inxerrdu l-għana ħelu it-sabiħ. Dun FRANS ĠAMILLERI. ĠMIEL Sabiħ il-lejl meta minn wiċċ il-qamar Iifur id-dija, U l-qiegħ tas-sema ċar ileqq bil-kwiekeħ Fil-jiem sajfija. Sabih il-ward fi ġnien ta' xi sultana Tal-lvant, żagħżugħa, Jgħammex bl-ilwien, bil-fwieħa jħoll is-sensi Għall-ħolm u l-frugħa. Sabiħ il-baħar twil li fuqu jimraħ Bajdani l-qlugħ, Wiesgħa, bla truf, ħieles, bla rażan, f'saħlitu Qawwi, miftuħ. U sbieħ l-għajnejn iż-żoroq u t-tbissima: Tiegħek, ħanina, Sabiħa l-fawra li minn qalbek toħroġ Fi mħabba bnina.